Grove Dictionary of Music and Musicians

Grove Dictionary of Music and Musicians er et engelsksproglig musikkleksikon. Det ble startet av George Grove, og etter hvert tatt over av Stanley Sadie. Grove er sammen med det tysksproglige oppslagsverket Die Musik in Geschichte und Gegenwart et av de største enkeltoppslagsverkene over vestlig musikk. I de senere år har leksikonet blitt tilgjengelig på nettet via en betaltjeneste.

Utgaver

Grove’s Dictionary 

Fra 1878 ble A Dictionary of Music and Musicians gitt ut i fire bind, redigert av Sir George Grove med vedlegg og indeks. Alle bindene i utgaven ble publisert av Macmillan over en 12-års periode som tok slutt i 1889. Oppslagsverket ble godt tatt imot av The Musical Times, som skrev at «[Groves] storslåtte biografier om Beethoven, Mendelssohn og Schubert er forbilder for biografisk litteratur, og er skrevet i en svært fascinerende stil».

Den andre utgaven ble redigert av John Alexander Fuller-Maitland og gitt ut i fem bind mellom 1904 og 1910. Den tredje utgaven besto også av fem bind, og ble redigert av Henry Cope Colles og gitt ut i 1927. En fjerde utgave ble utgitt i 1940. Denne ble også redigert av Colles og besto av fem bind med tilleggsbind. Eric Blom redigerte den femte utgaven, som besto av ni bind og ble publisert i 1954. I 1961 ble et tilleggsbind utgitt.

The New Grove, 1st edition 

I 1980 ble det gitt ut en utvidet utgave under tittelen The New Grove Dictionary of Music and Musicians i 20 bind, som ble redigert av Stanley Sadie.

The New Grove ble utgitt i forbedrede utgaver hvert år unntatt 1982 og 1983. I 1995 ble det utgitt en pocketbok-utgave

 ISBN 0-333-23111-2 – innbundet utgave
 ISBN 1-56159-174-2 – paperback
 ISBN 0-333-73250-2 – britisk Special edition
 ISBN 1-56159-229-3 – amerikansk Special edition

The New Grove, 2nd edition 

Den andre utgaven under denne tittelen ble publisert i 2001 i 29 bind. Denne utgaven er også tilgjengelig på nettet som Grove Music Online. Denne utgaven ble redigert av Stanley Sadie, mens John Tyrrell var executive editor. Planen om en CD-ROM-utgave ble lagt på is. 

 ISBN 0-333-60800-3 – britisk utgave
 ISBN 1-56159-239-0 – amerikansk utgave

Spesialleksikon 

I tillegg til hovedutgavene av The New Grove ble det i løpet av årene utgitt en rekke spesialiserte leksikon om særegne emner. Disse inneholder gjerne flere og utvidede artikler med illustrasjoner. De blir etter hvert også innarbeidet i nettutgaven.

1984 New Grove Dictionary of Musical Instruments, tre bind
1986 New Grove Dictionary of American Music, fire bind
1992 New Grove Dictionary of Opera, fire bind
1994 New Grove Dictionary of Women Composers, et bind
1999 New Grove Dictionary of Jazz, to bind; den andre utgaven i 2002 i tre bind

Grove Music Online 

Laura Macy er hovedredaktør for nettutgaven av New Grove. Gjennom regelmessige oppdateringer av innholdet blir en rekke utvidelser og rettelser inkludert i nettleksikonet. I tillegg til de 29 bindene av New Grove 2nd edition inneholder Grove Music Online også New Grove Dictionary of Opera (redigert av Stanley Sadie, 1992, fire bind) og de tre bindene av New Grove Dictionary of Jazz (redigert av Barry Kernfeld, 2002, andre utgave) og inneholder dermed tilsammen mer enn  artikler.

Oxford Music Online 
I 2008 lanserte Oxford University Press en ny nettjeneste kalt Oxford Music Online, som skulle erstatte Grove Music Online. Nettjenesten kombinerte de ulike Grove-leksikaene med Oxford Companion to Music, Oxford Dictionary of Music og Encyclopedia of Popular Music i et nytt grensesnitt.

Innhold 
2001-utgaven inneholder:

 Tilsammen  artikler
  nye artikler
  biografier om komponister og andre artister
 96 artikler om teaterdirektører
  artikler om stil, begrep og musikkarter
 805 artikler om regioner, land og byer
 580 artikler om tidlig musikk og kirkemusikk
  artikler om World Music
  artikler om populærmusikk, underholdningsmusikk og jazz
  artikler om musikkinstrumenter og instrumentlagere
 89 artikler om akustikk
 693 artikler om musikkpublikasjoner og -publiseringer
 174 artikler om musikknotasjon
 131 artikler om musikalske kilder

Se også
Grove Dictionary of Art

Referanser

Eksterne lenker 
 

Musikkleksika
Engelskspråklige oppslagsverk